ماطولش شوفة فيها ;كيفاش اتيق في واحد كادب عليها من ساسيو حتى لراسو غارق كدوب و مشاكيل ,,مستاعدة تخلى على كلشي غيمجرد كلمة منه ,,طفلة ,طفلة بريئة متعلقة بيه ندم على النهار لي لاقاه بيها ولا دخل في سيارتهوم ندم على موافاقتو باش يخدم في ديك المدرسة ندم على اللحظة لي دق قلبه ليها وخلاها تعلق بيه ,,,كيفاش ايدير دابا ,,حاس راسو مربوط ,,مربوط بهاد الغبية لي تيقات كدبو كاملين ,,من غير حبه ليها لي صادق ,,باغي يعاود ليها كلشي ,,من زيادتو حتى لدابا ,,يعاود على مسار حياتو باغي يشاركها الصغيرة والكبيرة يمكن يخفاف عليه الحمل شوية لا شاركاتو معاه,,ولكن شي حاجة مانعاه ,,شي حاجة كتقول ليه لا ,,يلا قلتي ليها هادشي يمكن تفقد الثقة فيك ,,ماتبقاش باغاك ,,شحال من مرة قالت ليه بلي كتكره الكدابين ,,وعاد حالتها لي كتجيها يلا نفاعلات يقد يفقدها بمرة ,,مكتف و الحبال لي مكتفينو بيه متان وصحاح ماقادش يتحرك ,,باغي يتفك باغي يتحرر من هاد الحمل وهاد الثقل فرانا لوطو قدام المعرض في المكان المخصص ليه بالحماس مقداتش تسناه نزلات هي اللولة كتسرع في خطواتها باش تدخل نزل من لوطو بسرعة و تبعها شدها من يديها;ماقديتيش تسناي شوية ندخلو بجوج ؟